CELEX: 32015R1349
Language: hu
Date: 2015-08-03 00:00:00
Title: A Bizottság (EU) 2015/1349 végrehajtási rendelete (2015. augusztus 3.) a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében a Dél-Afrikára vonatkozó bejegyzésnek a magas patogenitású madárinfluenzával kapcsolatban történő módosításáról (EGT-vonatkozású szöveg)

5.8.2015   
            
            
               HU
            
            
               Az Európai Unió Hivatalos Lapja
            
            
               L 208/7
            
         A BIZOTTSÁG (EU) 2015/1349 VÉGREHAJTÁSI RENDELETE
   (2015. augusztus 3.)
   a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében a Dél-Afrikára vonatkozó bejegyzésnek a magas patogenitású madárinfluenzával kapcsolatban történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető fordulatára, 8. cikke 1. pontjának első albekezdésére, 8. cikke 4. pontjára és 9. cikke (4) bekezdésének c) pontjára,
   mivel:
   
               (1)
            
            
               A 798/2008/EK bizottsági rendelet (2) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén való átszállításával összefüggésben – az átszállítás ideje alatti tárolást is ideértve – az állat-egészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.
            
         
               (2)
            
            
               A 798/2008/EK rendelet megállapítja továbbá, hogy milyen feltételek mellett tekinthetők a magas patogenitású madárinfluenzától (HPAI) mentesnek a harmadik országok, területek, övezetek, illetve területi egységek.
            
         
               (3)
            
            
               Dél-Afrika a 798/2008/EK rendelet I. mellékletének 1. részében olyan harmadik országként van feltüntetve, amelyből engedélyezett tenyésztésre vagy termelésre szánt laposmellű futómadaraknak, azok keltetőtojásának, illetve naposcsibéjének, laposmellű futómadarak húsának, tojásnak, tojástermékeknek és specifikus kórokozóktól mentes tojásoknak az Unióba történő behozatala és az Unió területén való átszállítása.
            
         
               (4)
            
            
               A H5N2 altípusba tartozó magas patogenitású madárinfluenza Dél-Afrika területén történő 2011. áprilisi megjelenését követően a tenyésztésre vagy termelésre szánt laposmellű futómadarak, a laposmellű futómadarak keltetőtojásának, illetve naposcsibéjének, valamint a laposmellű futómadarak húsának behozatalát az 536/2011/EU bizottsági végrehajtási rendelet (3) megtiltotta.
            
         
               (5)
            
            
               Továbbá a járványügyi helyzet alakulásával összefüggésben elfogadták a 991/2011/EU (4) és a 110/2012/EU (5) bizottsági végrehajtási rendeletet.
            
         
               (6)
            
            
               Amíg Dél-Afrika nem tudja megerősíteni egész területének magas patogenitású madárinfluenzától való mentességét, a nyilvántartott, zárt laposmellűfutómadár-gazdaságokban tartott laposmellű futómadarakból származó hús behozatalát a 166/2014/EU rendelettel (6) engedélyezték, amelyet a 952/2014/EU végrehajtási rendelettel (7) kiigazítottak.
            
         
               (7)
            
            
               2015. március 2-án Dél-Afrika információkat szolgáltatott a magas patogenitású madárinfluenzával kapcsolatos helyzetéről, és egész területét e betegségtől mentesnek nyilvánította, valamint a laposmellű futómadarak húsa Unióba történő exportjának folytatását kérelmezte.
            
         
               (8)
            
            
               A Bizottság szolgálatai értékelték ezt az információt. Ezen értékelés, valamint a Dél-Afrika által nyújtott garanciák alapján a Bizottság szolgálatai arra a következtetésre jutottak, hogy a laposmellű futómadarak húsának Dél-Afrika egész területéről való behozatala újból engedélyezhető.
            
         
               (9)
            
            
               Mindezek miatt a 798/2008/EK rendelet I. mellékletét megfelelő módon módosítani kell.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 798/2008/EK rendelet I. mellékletének 1. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 3-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 18., 2003.1.23., 11. o.
   
   
      (2)  A Bizottság 2008. augusztus 8-i 798/2008/EK rendelete azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról (HL L 226., 2008.8.23., 1. o.).
   
      (3)  A Bizottság 2011. június 1-jei 536/2011/EU végrehajtási rendelete a 2007/777/EK határozat II. mellékletének és a 798/2008/EK rendelet I. mellékletének a harmadik országok vagy részeik jegyzékében a Dél-Afrikára vonatkozó bejegyzések tekintetében történő módosításáról (HL L 147., 2011.6.2., 1. o.)
   
      (4)  A Bizottság 2011. október 5-i 991/2011/EU végrehajtási rendelete a 2007/777/EK határozat II. mellékletének és a 798/2008/EK rendelet I. mellékletének a harmadik országok vagy részeik jegyzékében a Dél-Afrikára vonatkozó bejegyzések tekintetében az erősen patogén madárinfluenzával összefüggésben történő módosításáról (HL L 261., 2011.10.6., 19. o.).
   
      (5)  A Bizottság 2012. február 9-i 110/2012/EU végrehajtási rendelete a 2007/777/EK határozat II. mellékletének és a 798/2008/EK rendelet I. mellékletének a harmadik országok vagy részeik jegyzékében a Dél-Afrikára vonatkozó bejegyzések tekintetében történő módosításáról (HL L 37., 2012.2.10., 50. o.)
   
      (6)  A Bizottság 2014. február 17-i 166/2014/EU végrehajtási rendelete a 798/2008/EK rendeletnek a tenyésztett laposmellű futómadár emberi fogyasztásra szánt húsának az Unióba történő behozatala, valamint a harmadik országok és területek jegyzékében az Izraelre és Dél-Afrikára vonatkozó bejegyzések tekintetében történő módosításáról (HL L 54., 2014.2.22., 2. o.).
   
      (7)  A Bizottság 2014. szeptember 4-i 952/2014/EU végrehajtási rendelete a magas patogenitású madárinfluenzával összefüggésben a 798/2008/EK rendelet I. mellékletének a harmadik országok, területek, övezetek és területi egységek jegyzéke Malajziára vonatkozó bejegyzése, valamint a baromfi, a naposcsibe, a keltetőtojás, a baromfihús, a tenyésztett laposmellű futómadár húsa és a tojás behozatalára előírt állat-egészségügyi bizonyítványminták tekintetében történő módosításáról (HL L 273., 2014.9.13., 1. o.).
   
      MELLÉKLET
      A 798/2008/EK rendelet I. mellékletének 1. részében a Dél-Afrikára vonatkozó bejegyzés helyébe a következő szöveg lép:
      
         
                     A harmadik ország vagy terület ISO-kódja és neve
                  
                  
                     A harmadik ország, terület, övezet vagy területi egység kódja
                  
                  
                     A harmadik ország, terület, övezet vagy területi egység leírása
                  
                  
                     Állat-egészségügyi bizonyítvány
                  
                  
                     Egyedi feltételek
                  
                  
                     Egyedi feltételek
                  
                  
                     Madárinfluenzára vonatkozó felügyelet státusa
                  
                  
                     Madárinfluenza elleni vakcinázás státusa
                  
                  
                     Szalmonella-ellenőrzés státusa
                  
               
                     Minta (Minták)
                  
                  
                     További garanciák
                  
                  
                     Záró dátum (1)
                  
                  
                     Nyitó dátum (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „ZA – Dél-Afrika
                  
                  
                     ZA-0
                  
                  
                     Az egész ország
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP, E
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4”
                  
               
                     BPR
                  
                  
                     I
                  
                  
                     P2
                  
                  
                     2011.4.9.
                  
                  
                      
                  
                  
                     A
                  
                  
                      
                  
                  
                      
                  
               
                     DOR
                  
                  
                     II
                  
                  
                     P2
                  
                  
                     2011.4.9.
                  
                  
                      
                  
                  
                      
                  
                  
                      
                  
               
                     SAN
                  
                  
                     III
                  
                  
                     P2
                  
                  
                     2011.4.9.
                  
                  
                      
                  
                  
                      
                  
                  
                      
                  
               
                     RAT
                  
                  
                     VII
                  
                  
                     H
                  
                  
                     2011.4.9.
                  
                  
                     2015.8.25.